આપને એક વાર ફરીથી મારા શિક્ષણનું માધ્યમ માતૃભાષા ઉપરના બંને લેખો વાચી જવા વિનતિ છે અને બાદમાં આપના આ લેખ સાથે તટસ્થતાથી સરખામણી કરવા પણ વિનંતિ છે.આપના અને મારાં લેખનો ધ્વનિ લગભગ એક સરખો જ છે તેમ મને તો લાગે છે. બાકીતો વાત રહી પોત પોતાના અર્થઘટન અને અભિપ્રાય અને સમજની ! મને યાદ છે ત્યાં સુધી મેં કોઈ જ્ગ્યાએ અંગ્રેજીની મહત્તા ઓછી છે તેવું લખ્યું નથી. બાળકોને અંગ્રેજીના માધ્યમથી જ અંગ્રેજીમાં માહેર કરી શકાય તે વાત મને કોઈ વાતે ગળે ઉતરે તેમ નથી. હું પોતે ગુજરાતી માધ્યમમાં બી.એ. અર્થ શાસ્ત્ર અને પોલીટીકસના વિષયો સાથે થયો છું અને એલ.એલ્.બી પણ ગુજરાતી માધ્યમમાં થયો છું. મેં 35 વર્ષ બેંકમાં જુદી જુદી પોઝિશનમાં નોકરી કરી છે અને મને ક્યારે ય ભાષાની અર્થાત અંગ્રેજીમાં પત્ર વ્યવહાર કરવાની કે અન્ય પ્રકારની કોઈ તકલીફ પડી નથી. મારાં બાળકો પણ ગુજરાતી માધ્યમમાં જ ભણ્યા છે અને એક બી.કોમ છે. બીજા એક કોમ્ એંજીનીયર છે અને 11 વર્ષ અમેરીકામાં કામ કરી થોડા સમય પહેલાં અહી શિફટ થયા છે ત્રીજું સીવીલ એંજીનીયર છે. એટલે કોઈ પણ ભાષા શીખવા માટે શીખનારની તૈયારી અને તે માટેની નિષ્ઠા મહત્વની છે નહિ કે શિક્ષણનું માધ્યમ ! ખેર આ અંતહીન ચર્ચાનો વિષય હોઈ વધારે નથી લખવું અહિ જ અટકું છું. આવજો ! મળતા રહીશું !